Sonder Die Stem is dit nie ’n volkslied | Nuus24
Artikels gelees: 433
20 September 2012, 15:19
Nuus24-lesers deel hul mening oor Popcru wat meen die dele van Die Stem moet uit die volkslied verwyder word. Bennie Smith Snr: “Plaas die polisie vakbond eerder fokus op orde en dissipline en nie op dinge wat werk nie, of wil hulle oral chaos inbring.”Hein Schmidlin: “Ek respekteer die lied klaar nie meer nie, want ek praat niks anders as Afrikaans en Engels nie. As die lied my kultuur nie langer gaan verteenwoordig nie sal ek dit totaal verwerp en nie eers meer op aandag staan nie. My voorstel: Kry 'n gemeenskaplike volkslied wat al die kulture in ons land verteenwoordig en stel dit beskikbaar in al ons landstale met Engels as die internasionale weergawe.”Kobus Muller: “Verwyder Die Stem, dan verwyder ek die volkslied uit my lewe. Hoe kan dit n "VOLKSlied" wees as dit net ’n sekere gedeelte van die volk verteenwoordig?”Nicolene Blom: “Ek hou nie daarvan nie. Dan kan jy dit nie 'n volkslied noem nie!”Anel Bezuidenhout: “Natuurlik beteken Die Stem iets! Die Afrikaanse EN Engelse weergawe. Dit is deel van ons kulturele erfenis en geskiedenis- ou sowel as nuwe Suid-Afrika- Is die simboliek dan nie dat ons ten spyte van verskillende rasse kon "verenig" nie? EK sal beslis standpunt inneem om dit te behou, want as Afrikaans sprekende is dit my verantwoordelikheid om my kinders kultureel en godsdienstig op te voed...”Anita Pieterse: “Narrowmindedness... Soos dit is verteenwoordig dit darem vier entiteite. Maak dit eerder dan Engels. Dan is dit niemand se moedertaal nie...”Beulah Matthyse: “Ek kan nie sien hoekom Popcru hulle uitsit oor die stem en lede in DKD en SAPD sukkel met soeveel belangrike kwessies in hul werksplekke nie. Maak die volkslied Engels. Dan is alles mos reg want dis waaroor die groot bohaai gaan...” Amanda Strydom: “Ons is ’n reënboognasie! As hulle dit verwyder kan hulle net sowel die reënboog ook verwyder! Dit is net nie reg nie. Wit, swart of pienk, almal het ’n sê en reg!”